pythainlp/thai-wiki-dataset-v3 huggingface dataset:
วัดเกาะ (จังหวัดนครราชสีมา)

วัดเกาะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสีคิ้ว อำเภอสีคิ้ว จังหวัดนครราชสีมา
วัดเกาะก่อสร้างขึ้นเมื่อ พ.ศ. 2442 โดยพระมหาหล้า เป็นเจ้าอาวาสวัดเกาะรูปแรก สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2470	ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2518 วัดมีรอยพระพุทธบาทจำลองประดิษฐานอยู่ภายในมณฑปทรงจัตุรมุข  ก่อสร้างขึ้นเมื่อปี พ.ศ. 2508
จากบันทึกตามคำบอกเล่าของพระมหาหล้า (เจ้าอาวาสวัดเกาะรูปแรก) เมื่อ พ.ศ. 2443 กล่าวว่า นายฉิม (ไม่ทราบนามสกุล) มีนิมิตขึ้นว่าตนได้มาพบพระพุทธเจ้ามาประทับแสดงธรรมโปรดญาติโยมที่ต้นพลูนี้ และนายฉิมเองก็ได้ฟังพระธรรมเทศนานั้นด้วย เมื่อมาวัดนี้จึงไปกราบต้นไม้ต้นนี้ก่อนทุกครั้ง พระมหาหล้าเกิดความสงสัยจึงให้พระและญาติโยมทำการขุด เมื่อขุดไปได้สักครู่จึงพบรูปปั้นพระนเรศวรทรงช้างสามเศียร เมื่อขุดต่อพบรอยพระพุทธบาทจำลองซึ่งทำด้วยศิลาแลงและที่มุมข้างหนึ่งหักไปเนื่องจากการขุดนั้นเอง ปัจจุบันรูปปั้นพระนเรศวรทรงช้างสามเศียรได้ถูกขโมยไปในปี พ.ศ. 2519 ส่วนรอยพระพุทธบาทจำลองประดิษฐานอยู่ภายในมณฑปทรงจัตุรมุข นอกจากนั้นวัดยังมีต้นตะเคียนทองขนาดใหญ่ จมอยู่ในน้ำหน้าวัดเกาะสีคิ้วมานานกว่า 200 ปีแล้ว
==อ้างอิง==
เกาะ
โบราณสถานในจังหวัดนครราชสีมา
ฮัซซับบาร์

ฮัซซับบาร์ (Ħaż-Żabbar, ) เป็นนครในประเทศมอลตา ตั้งอยู่ทางตะวันออกเฉียงใต้ของประเทศ จัดเป็นเมืองใหญ่สุดอันดับเจ็ด ด้วยประชากรราว 15,648 คน ตามสำมะโนปี 2021
ในระหว่างการลุกฮือต้านฝรั่งเศสในปี 1798 ถึง 1800 เมืองฮัซซับบาร์เป็นฐานของกองพลต้านฝรั่งเศส และการรบครั้งสำคัญเมื่อ 5 ตุลาคม 1798 ก็เกิดขึ้นที่ด้านหน้าของบริเวณศักดิ์สิทธิ์ฮัซฮัซซับบาร์ (Ħaż-Żabbar Sanctuary) ในปัจจุบัน ลูกกระสุนปืนใหญ่ของฝรั่งเศสยังสามารถพบเห็นได้ตามผนังบ้านเรือนในย่านเมืองเก่า ไปจนถึงที่นำมาจัดแสดงในโบสถ์และในพิพิธภัณฑ์
เมื่อ 14 ตุลาคม 1975 เครื่องบิน Vulcan B. 2 รุ่น XM645 ของฝูงบินรบกองทัพอากาศอังกฤษ กองพล 9 เกิด ระเบิดขณะบินอยู่เหนือฮัซซับบาร์ ชิ้นส่วนร่วงอยู่ตามถนนสายหลัก ถนนบริเวณศักดิ์สิทธิ์ (Sanctuary Street) และในโรงเรียน เป็นผลให้มีผู้เสียชีวิตหกราย โดยห้ารายเป็นเจ้าหน้าที่บนเครื่องบิน และมีพลเมืองอีกราว 20 คนในฮัซซับบาร์ได้รับบาดเจ็บ ปัจจุบันชิ้นส่วนและซากนำไปจัดแสดงในพิพิธภัณฑ์บริเวณศักดิ์สิทธิ์ฮัซซับบาร์
==อ้างอิง==
==แหล่งข้อมูลอื่น==
Parroċċa Ħaż-Żabbar
Kor Notre Dame; Facebook Page
Żabbar Sanctuary Museum; Facebook Page
Società Filarmonica Maria Mater Gratiæ; Official Website
Għaqda Madonna Tal-Grazzja Banda San Mikiel; Official Website
Radju Hompesch; Facebook Page
Ħaż-Żabbar ŻAK
เมืองในประเทศมอลตา
สโมสรฟุตบอลเชลซีในฤดูกาล 2003–04

ฤดูกาล 2003–04 เป็นฤดูกาลที่ 12 ติดต่อกันของสโมสรฟุตบอลเชลซีในพรีเมียร์ลีก และเป็นปีที่ 98 ของสโมสร ผู้จัดการทีม เกลาดีโอ รานีเอรี ถูกปลดเมื่อวันที่ 31 พฤษภาคม ค.ศ. 2004 และถูกแทนที่โดย โชเซ่ มูรินโญ่ ซึ่งพาเอฟซี ปอร์โต คว้าแชมป์ยูฟ่าแชมเปียนส์ลีก สมัยที่ 2 ในเดือนกรกฎาคม ค.ศ. 2003 เคน เบทส์ซึ่งเป็นประธานสโมสรมายาวนานได้ขายสโมสรให้กับมหาเศรษฐีชาวรัสเซีย โรมัน อับราโมวิช
เชลซีจบฤดูกาลด้วยการเป็นรองแชมป์พรีเมียร์ลีกตามหลังอาร์เซนอลที่จบฤดูกาลด้วยการเป็นแชมป์ไร้พ่าย ในแชมเปียนส์ลีก เชลซีเข้าถึงรอบรองชนะเลิศเจอกับอาแอ็ส มอนาโก แต่ไม่สามารถผ่านเข้ารอบชิงชนะเลิศได้ โดยรวมผลสองนัดแพ้ 3–5 พวกเขาตกรอบเอฟเอคัพในรอบที่ 5 ให้กับอาร์เซนอลและลีกคัพในรอบก่อนรองชนะเลิศให้กับแอสตันวิลลา
== ชุดแข่ง ==
ชุดแข่งผลิตโดยอัมโบร สปอนเซอร์เสื้อคือเอมิเรตส์แอร์ไลน์; ชุดดังกล่าวมีโลโก้ "Fly Emirates" ชุดเหย้าของเชลซีเป็นสีน้ำเงินทั้งหมดและมีปกสีขาว ชุดเยือนใหม่ของพวกเขาเป็นสีขาวล้วนมีแถบสีดำและสีน้ำเงินตรงกลาง ชุดเยือนของฤดูกาลที่แล้ว (สีดำล้วน คาดด้วยสีน้ำเงิน) ยังคงเป็นชุดที่ 3 ของสโมสร
== ทีม ==
=== ผู้รักษาประตู ===
=== กองหลัง ===
=== กองกลาง ===
== ซื้อขาย ==
=== เข้า ===
=== ออก ===
== อ้างอิง ==
ฤดูกาลของสโมสรฟุตบอลเชลซี
ซันจักแห่งสเมเดเรโว

ซันจักแห่งสเมเดเรโว ( ตุรกี : Semendire Sancağı ; เซอร์เบีย : Смедеревски санџак / Smederevski sandžak ) หรือที่รู้จักกันในประวัติศาสตร์ว่า ปาชาลิกแห่งเบลเกรด ( ตุรกี : Belgrad Paşalığı ; เซอร์เบีย : Београдски пашалук /Beogradski pašaluk ) เป็นหน่วยการปกครองของออตโตมัน ( sanjak ) ที่มีอยู่ระหว่างศตวรรษที่ 15 ถึงต้นศตวรรษที่ 19 ตั้งอยู่ในดินแดนเซอร์เบียตอนกลาง ของ ประเทศเซอร์เบีย ในปัจจุบัน
Articles containing Turkish-language text
Articles containing Serbian-language text
Articles containing Turkish-language text
Articles containing Serbian-language text
==อ้างอิง==
ประวัติศาสตร์เซอร์เบีย
ประเทศเซอร์เบีย
พิจารณ์ เชาวพัฒนวงศ์

พิจารณ์ เชาวพัฒนวงศ์ เป็นนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ และเป็นรองหัวหน้าพรรคก้าวไกล
== ประวัติ ==
พิจารณ์ เชาวพัฒนวงศ์ เกิดเมื่อวันที่ 30 พฤศจิกายน พ.ศ. 2521 สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า จากสถาบันเทคโนโลยีนานาชาติสิรินธร มหาวิทยาลัยธรรมศาสตร์
== การทำงาน ==
=== ธุรกิจ ===
พิจารณ์ประกอบธุรกิจเกี่ยวกับการนำเข้าและส่งออก เครื่องมือช่างและอุปกรณ์สำหรับงานก่อสร้าง และอุตสาหกรรม ต่อมาทำธุรกิจโรงงานผลิตอุปกรณ์งานช่างภายใต้แบรนด์ "Pumpkin" โดยขยายธุรกิจไปยังประเทศจีนเพื่อเป็นฐานส่งออกเครื่องมือช่างแบรนด์ไทยสู่ประเทศต่างๆ ทั่วโลก นอกจากนี้ พิจารณ์ยังให้ความสำคัญเกี่ยวกับการใช้เทคโนโลยีเพื่อยกระดับคุณภาพชีวิตของคนไทย เขามองว่าเทคโนโลยีปัญญาประดิษฐ์จะมีบทบาทสำคัญในอนาคตไม่กี่ปีข้างหน้า ประเทศไทยจึงจำเป็นที่จะต้องปรับตัวและรับมือ
=== การเมือง ===
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พิจารณ์เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 10 เขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาพรรคอนาคตใหม่ถูกยุบ จึงได้ย้ายมาสังกัดพรรคก้าวไกล และได้รับแต่งตั้งเป็นรองหัวหน้าพรรคก้าวไกล
พิจารณ์มีผลงานที่โดดเด่นในสภาคนหนึ่ง โดยเฉพาะการอภิปรายไม่ไว้วางใจรัฐบาลประยุทธ์ จันทร์โอชา ในการใช้สปายแวร์เพกาซัส ซึ่งเป็น 1 ใน 3 ระดับอาวุธสงครามร้ายแรง 3 ชนิดที่รัฐบาลจัดซื้อเข้ามา ซึ่งถูกใช้ในการสอดแนมและแฮ็กบัญชีโซเชียลมีเดียของนักวิชาการ นักกิจกรรมทางการเมือง รวมไปถึง สส.ของพรรคก้าวไกลอีกด้วย เพียงแค่รู้เบอร์โทรศัพท์ หรือ apple ID และสามารถล้วงข้อมูลส่วนตัวทั้งหมดของเหยื่อ รวมถึงเปลี่ยนโทรศัพท์เหยื่อเป็นกล้องและอุปกรณ์ดักฟังตลอด 24 ชั่วโมง นอกจากนี้ยังพบหลักฐานการสั่งซื้อสปายแวร์อื่น ๆ อีก ได้แก่สปายแวร์ที่ชื่อ RCS จากบริษัท Hacking Team ในอิตาลี
จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาไม่ได้ลงสมัครรับเลือกตั้ง แต่ยังคงทำงานสนับสนุนพรรคก้าวไกลในฐานะรองหัวหน้าพรรค โดยให้เหตุผลว่า การทำงานการเมืองแบบก้าวไกล ไม่จำเป็นต้องเป็น ส.ส.เสมอไป ไม่ว่าจะอยู่แนวหน้าหรือหลังบ้านล้วนมีความสำคัญต่อการสร้างพรรค จึงอยากเปิดทางให้สมาชิกคนอื่นได้มาทำงาน โดยเขาจะยังคงร่วมงานกับพรรค และจะนำเอาประสบการณ์ 4 ปีของการทำงานมาช่วยงานสร้างการเมืองใหม่แบบพรรคก้าวไกลในระยะยาวเพื่อปักธงทางความคิด และอุดมการณ์ของพรรคก้าวไกลต่อไป และได้รับมอบหมายให้ดูแลรับผิดชอบการเลือกตั้งสมาชิกสภาผู้แทนราษฎรในเขตกรุงเทพมหานคร
พิจารณ์ถูกวิจารณ์ในช่วงที่พรรคก้าวไกลกำลังจัดตั้งรัฐบาล โดยมีการทาบทามพรรคชาติพัฒนากล้ามาร่วมจัดตั้งรัฐบาลด้วย ซึ่งสร้างความไม่พอใจให้กับผู้สนับสนุนพรรค เนื่องจาก กรณ์ จาติกวณิช และสมาชิกพรรคบางคน ในอดีตเป็นผู้ร่วมการชุมนุม กปปส. ซึ่งสร้างความเสียหายในด้านการเมืองจวบจนถึงทุกวันนี้ จนถึงขั้นมีแฮชแท็กในโซเชียลมีเดีย #มีกรณ์ไม่มีกู ต่อมาทางพรรคก้าวไกลก็ได้ยกเลิกการทาบทามพรรคชาติพัฒนากล้าในเวลาต่อมา
==== สมาชิกสภาผู้แทนราษฎร ====
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักธุรกิจชาวไทย
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคอนาคตใหม่
พรรคก้าวไกล
บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ท.ม.
จังหวัดแชฮอร์แมฮอลและแบฆทียอรี

แชฮอร์แมฮอลและแบฆทียอรี (چهارمحال و بختیاری) เป็นจังหวัดทางตะวันตกเฉียงใต้ของประเทศอิหร่าน มีพื้นที่ 16,332 ตารางกิโลเมตร โดยมีแชฮ์เรโคร์ดเป็นเมืองหลัก จากสำมะโน ค.ศ. 2006 จังหวัดนี้มีประชากร 843,784 คนใน 194,171 ครัวเรือน จากนั้นในสำมะโน ค.ศ. 2011 มีประชากรในจังหวัดที่ 895,263 คนใน 234,416 ครัวเรือน และในสำมะโน ค.ศ. 2016 จังหวัดนี้มีประชากร 947,763 คนใน 270,434 ครัวเรือน
== เขตบริหาร ==
== อ้างอิง ==
== แหล่งข้อมูลอื่น ==
 
จังหวัดของประเทศอิหร่าน
ชาวโลร์
รางวัลไนน์เอ็นเตอร์เทน อวอร์ดส์ ครั้งที่ 13

รางวัลไนน์เอ็นเตอร์เทน อวอร์ดส์ ครั้งที่ 13 ประจำปี พ.ศ. 2566 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 25 พฤษภาคม พ.ศ. 2566 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : ศักดิ์สิทธิ์ แท่งทอง และ สุริวิภา กุลตังวัฒนา
== รางวัลเกียรติยศ บันเทิงเทิดธรรม ==
ธงไชย แมคอินไตย์
== รางวัลยอดเยี่ยมแห่งปี ==
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
=== ครอบครัวแห่งปี ===
ครอบครัวศิลาชัย
=== บุคคลเบื้องหลังแห่งปี ===
นพพล โกมารชุน
=== ทีมสร้างสรรค์แห่งปี ===
ทีมข้อมูลละคร จากเจ้าพระยาสู่อิรวดี
ทีมกำกับศิลป์ภาพยนตร์ Six Characters มายาพิศวง
ทีมกำกับศิลป์ ไททศมิตร
ทีมสร้างสรรค์รายการ ร้องข้ามกำแพง
=== เพลงแห่งปี ===
นะหน้าทอง - โจอี้ ภูวศิษฐ์
วาดไว้ (Call) - โบกี้ไลอ้อน
Fire Boy - พีพี กฤษฏ์
ทรงอย่างแบด (Bad Boy) - เปเปอร์ เพลนส์
Stand By หล่อ - นิวคันทรี
=== ศิลปินเดี่ยวแห่งปี ===
โบกี้ไลอ้อน
ยัวร์บอยทีเจ
อิ้งค์ วรันธร
โจอี้ ภูวศิษฐ์
นนท์ ธนนท์
=== ศิลปินกลุ่มแห่งปี ===
นิวคันทรี
เปเปอร์ เพลนส์
โน วัน เอลส์
ไททศมิตร
แทททูคัลเลอร์
=== พิธีกรแห่งปี ===
กรรชัย กำเนิดพลอย
แม้ทธิว พอล ดีน
ไดอาน่า จงจินตนาการ
คะนึงนิจ จักรสมิทธานนท์
ศิวัฒน์ โชติชัยชรินทร์
=== นักแสดงชายแห่งปี ===
มาริโอ้ เมาเร่อ
ชัยพล จูเลียน พูพาร์ต
ชาตโยดม หิรัณยัษฐิติ
ธนภัทร กาวิละ
หัสวีร์ ภัคพงษ์ไพศาล
=== นักแสดงหญิงแห่งปี ===
ใหม่ เจริญปุระ
อาภาศิริ นิติพน
สรวงสุดา ลาวัณย์ประเสริฐ
อุรัสยา เสปอร์บันด์
พิมพ์ชนก ลือวิเศษไพบูลย์
== อ้างอิง ==
ไนน์เอ็นเตอร์เทนอวอร์ดส
เดดพูล 3

เดดพูล 3 (Deadpool 3) เป็นภาพยนตร์ซูเปอร์ฮีโร่ที่กำลังจะเข้าฉายในอเมริกาที่สร้างจากตัวละครของมาร์เวลคอมิกส์ชื่อ เดดพูล ผลิตโดยมาร์เวลสตูดิโอส์ และ Maximum Effort และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์เรื่องที่ 37 ในจักรวาลภาพยนตร์มาร์เวล (MCU) และเป็นภาคต่อของเรื่อง เดดพูล ( 2016) และ เดดพูล 2 (2018) ภาพยนตร์เรื่องนี้กำกับโดย ชอว์น เลวี่ เขียนบทโดยทีมเขียนบทของ เร็ตต์ รีส และ พอล เวอร์นิค พร้อมด้วย เซ็บ เวลส์, ไรอัน เรย์โนลด์ และเลวี่ เรย์โนลด์แสดงเป็น เวด วิลสัน / เดดพูล คู่กับ ฮิวจ์ แจ็คแมน, โมรีน่า แบ็กคาริน, และ บริอันน่า ฮิลเดอแบรนด์
โครงการภาพยนตร์เริ่มดำเนินมาตั้งแต่ พ.ศ. 2559 โดยทเวนตีเซนจูรีฟอกซ์ แต่ถูกหยุดลงชั่วคราวด้วยเหตุการขายกิจการของทเวนตีเฟิสต์เซนจูรีฟอกซ์โดยเดอะวอลต์ดิสนีย์ซึ่งแล้วเสร็จในเดือนมีนาคม พ.ศ. 2561 หลังจากนั้นสิทธิ์ในตัวละครทั้งหมดของทเวนตีเซนจูรีฟอกซ์ได้ถูกโอนกลับคืนให้มาร์เวลสตูดิโอส์ จึงได้เสนอให้เรย์โนลด์ร่วมผลิตภาพยนตร์ด้วยกัน โดยมีจุดประสงค์หลักคือรวมภาพยนตร์ของฝั่งฟอกซ์เข้าเป็นส่วนหนึ่งของจักรวาลภาพยนตร์มาร์เวล แต่ยังคงเรต R ตามแบบฉบับเดิมของภาพยตร์ บทภาพยนตร์เริ่มพัฒนาขึ้นในเดือนพฤศจิกายน พ.ศ. 2563 โดยเวนดี และลิซซี โมเลนอกซ์ หลังจากนั้นรีส และเวอร์นิค เข้ามาร่วมทีมในเดือนมีนาคม พ.ศ. 2565 ส่วนของผู้แสดง แจ็คแมน ตอบรับเล่นภาพยนตร์เรื่องนี้ในบทวูล์ฟเวอรีน อันเป็นบทเดิมจากเอ็กซ์เมนในเดือนสิงหาคม พ.ศ. 2565 ก่อนแคสต์ผู้แสดงเพิ่มเติมในช่วงต้นปี พ.ศ. 2566 ภาพยนตร์เริ่มถ่ายทำในบางส่วนของอังกฤษตั้งแต่ต้นปี พ.ศ. 2566 แต่ถูกหยุดลงชั่วคราวในเดือนกรกฎาคม พ.ศ. 2566 หลังจากสหภาพนักแสดงและศิลปินที่ทำงานด้านภาพยนตร์และวิทยุโทรทัศน์ (SAG-AFTRA) ประกาศสไตร์คนัดหยุดงานพร้อมกันตั้งแต่ 14 กรกฎาคม พ.ศ. 2566 จนถึงปัจจุบัน
เดตพูล 3 มีกำหนดเข้าฉายในสหรัฐอเมริกาวันที่ 3 พฤษภาคม ค.ศ. 2024 โดยถือเป็นส่วนหนึ่งของ เฟสห้า
== ตัวละคร ==
ไรอัน เรย์โนลด์ รับบทเป็น เวด วิลสัน / เดดพูล: ทหารรับจ้างผู้เฉลียวฉลาดพร้อมพลังการรักษาอย่างเร่งด่วน แต่มีแผลเป็นที่รุนแรงทั่วร่างกายหลังจากผ่านการทดลองสร้างร่างกายใหม่จากการกลายพันธุ์เพื่อรักษามะเร็งระยะสุดท้าย
ฮิวจ์ แจ็คแมน รับบทเป็น เจมส์ "โลแกน" ฮาวเล็ตต์ / วูล์ฟเวอรีน: มนุษย์กลายพันธุ์ที่มีความสามารถในการรักษาและมีโครงกระดูกผสม adamantium แจ็คแมนอธิบายว่า โลแกน และ เดดพูล เป็นขั้วตรงกันข้ามกันเรียกว่า "พลังการทะเลาะวิวาท" ที่จะทำให้โลแกนหงุดหงิด
โมรีน่า แบคคาริน รับบทเป็น วาเนสซา: คู่หมั้นของวิลสัน
เลสลี่ อักกัมส์ รับบทเป็น Blind Al: หญิงตาบอดสูงอายุเป็นเพื่อนร่วมห้องของวิลสัน
== อ้างอิง ==
== แหล่งข้อมูลอื่น ==
at Marvel.com
ภาพยนตร์ภาษาอังกฤษ
ภาพยนตร์อเมริกัน
เดดพูล
ภาพยนตร์เอ็กซ์เมน
ภาพยนตร์ซูเปอร์ฮีโรตลก
ภาพยนตร์ภาคแยก
ภาพยนตร์ข้ามฝั่ง
ดิสนีย์กับกลุ่มบุคคลที่มีความหลากหลายทางเพศ
ภาพยนตร์ภาคต่ออเมริกัน
ภาพยนตร์ที่ถ่ายทำในไพน์วูดสตูดิโอส์
อ็องล็องเดอมีล

อ็องล็องเดอมีล (En L'An 2000; "ในปี 2000") หรือ ฝรั่งเศสในศตวรรษที่ 21 เป็นชุดภาพวาดภาษาฝรั่งเศสที่แสดงความเจริญก้าวหน้าทางวิทยาศาสตร์ที่จะเป็นไปได้ในปี 2000 มีภาพอย่างน้อย 87 ภาพที่ผลิตออกมา โดยเป็นผลงานของกลุ่มศิลปินที่รวมถึงฌ็อง-มาร์ก โกเต ภาพชุดนี้ได้รับการพิมพ์ออกมาในปี 1899, 1900, 1901 และ 1910 โดยแรกเริ่มพิมพ์เพื่อใส่ในกล่องและในภายหลังเป็นภาพโปสต์การ์ด อย่างไรก็ตาม ไม่มีการนำไปใช้ต่อ ชุดภาพโปสต์การ์ดเดียวที่เป็นที่ทราบว่ามีอยู่ เป็นของอีซาก อาซีมอฟ ผู้ซึ่งในภาพเหล่านี้มาประกอบในงานเขียนสารคดีของเขา Futuredays: A Nineteenth Century Vision of the Year 2000 (เฮนรี โฮลต์ แอนด์คัมปะนี, 1986)
== ระเบียงภาพ ==
==ดูเพิ่ม==
เรโทรฟิวเชอริสม์
==อ้างอิง==
โปสต์การ์ด
ประเทศฝรั่งเศสในโลกสมมุติ
นิยายวิทยาศาสตร์
พ.ศ. 2442
กัปเปลลาปาลาตีนา

โบสถ์น้อยปาลาตีนา (Cappella Palatina) เป็นโบสถ์น้อยหลวงประจำพระราชวังนอร์มันในเมืองปาเลร์โม ซิซิลี อาคารสร้างขึ้นโดยผสมผสานสถาปัตยกรรมบีแซนทีน, นอร์มัน และ ฟาตีมิด ซึ่งเป็นการแสดงถึงสภาวะที่มีการอยูร่วมกันของสามวัฒนธรรมในซิซิลีในสมัยศตวรรษที่ 12 หลังโรเจร์ที่หนึ่ง และ โรเบิร์ต กุยสการ์ เข้ายึดครองเกาะซิซิลี
บางทีเรียกโบสถ์น้อยนี้ว่า โบสถ์วัง หรือ โบสถ์น้อยวัง สร้างขึ้นโดยโรเจร์ที่สองแห่งซิซิลีในปี 1132 โดยสร้างครอบโบสถ์น้อยหลังเก่า ที่ซึ่งปัจจุบันคือห้องใต้ดินของโบสถ์ โบสถ์หลังเก่านี้สร้างขึ้นในราวปี 1080 โบสถ์หลังใหม่ใช้เวลาสร้างราวแปดปี และได้รับตราตั้งในปีเดียวกันกับที่สร้างเสร็จ ส่วนงานโมเสกนั้นสร้างเสร็จเพียงบางส่วนเท่านั้นในปี 1143 โบสถ์น้อยหลังนี้สร้างอุทิศแด่นักบุญปีเตอร์ สร้างในลักษณะอย่างบาซิลิกามีโดม แปลนของโสถ์ประกอบด้วยมุกครึ่งวงกลมสามมุกตามแบบที่พบทั่วไปในสถาปัตยกรรมบีแซนทีน มีโค้งมุม (pointed arches) หกอันสร้างขึ้นบนเสาคลาสสิกเดิม เพดานของส่วนเนฟเป็นแบบมุก็อรนัส ซึ่งแสดงถึงอิทธิพลของสถาปัตยกรรมฟาติมิดในโบสถ์ ส่วนเนฟนี้มีลักษณะคล้ายกับโถงต้อนรับในสถาปัตยกรรมอิสลาม นอกจากนี้ยังเป็นไปได้ว่าเคยมีอักษรกูฟีย์ภายในโบสถ์ แต่ต่อมาก็ได้ถูกนำออกไป ประเด็นนี้ยังคงเป็นที่ถกเถียงในนักวิชาการถึงการมีอยู่ของอักษรวิจิตรนี้ นอกจากนี้ในโบสถ์ยังมีการใช้แม่ลายเส้นตรง (rectilinear) ซึ่งเป็นอิทธิพลจากอิสลาม แม่ลายเช่นนี้ไม่พบแพร่หลายในสถาปัตยกรรมของยุโรปในเวลานั้น
== อ้างอิง ==
== อ้างอิง ==
=== บรรณานุกรม ===
Agnello, Fabrizio. “The Painted Ceiling Of The Nave Of The Cappella Palatina In Palermo: An Essay On Its Geometric And Constructive Features.” Muqarnas Online, vol. 27, no. 1, 2011, pp.&nbsp;407–447., doi:10.1163/22118993-90000170.
Booms, Dirk. “The Normans: The Conquest.” Sicily: Culture and Conquest: by Dirk Booms and Peter Higgs, New York, 2016, pp.&nbsp;178–220.
Britt, Karen C. “Roger II of Sicily: Rex, Basileus, and Khalif? Identity, Politics and Propaganda in the Cappella Palatina.” Mediterranean Studies, vol. 16, 2007, pp.&nbsp;21 – 45. JSTOR, https://www.jstor.org/stable/41167003
Grube, Ernst J., and Jeremy Johns. The Painted Ceilings of the Cappella Palatina. Bruschettini Foundation for Islamic and Asian Art, 2005.
Johns, Jeremy. “Diversity by Design: The art of Norman Sicily is celebrated for its juxtaposition of Islamic, Byzantine, and Romanesque elements – a remarkable feat of cultural engineering that was a deliberate display of power by the island’s ruler.” Apollo Magazine Ltd., 2016, pp.&nbsp;80 – 85.
Kitzinger, Ernst. “The Mosaics of the Cappella Palatina in Palermo: An Essay on the Choice and Arrangement of Subjects.” The Art Bulletin, vol. 31, no. 4, 1949, pp.&nbsp;269–292. JSTOR, www.jstor.org/stable/3047256.
== ดูเพิ่ม ==
หมู่พระราชวังอาหรับ-นอร์มัน และโบสถ์ของอาสนวิหารแห่งเชฟาลูและมอรเรอาเล
ประวัติศาสตร์ของโดมยุโรปตะวันตกและอาหรับยุคกลาง
โบสถ์น้อยในประเทศอิตาลี
แคว้นซิซิลี
โรเบิร์ต เรนาน

โรเบิร์ต เรนาน อัลเวส บาร์โบซา (Robert Renan Alves Barbosa; เกิด 11 ตุลาคม ค.ศ. 2003) เป็นนักฟุตบอลอาชีพชาวบราซิลที่เล่นในตำแหน่งเซ็นเตอร์แบ็คให้กับเซนิตเซนต์ปีเตอส์เบิร์กในรัสเซียนพรีเมียร์ลีก
== ระดับสโมสร ==
โรเบิร์ต เรนาน ประเดิมสนามในนามทีมชุดใหญ่เมื่อวันที่ 20 เมษายน ค.ศ. 2022 ในการเสมอกับ Portuguesa da IIha 1–1 ใน Copa do Brasil เขาเปิดตัวในเซเรียอาเมื่อวันที่ 26 มิถุนายน ค.ศ. 2022 ในนัดที่เปิดบ้านเสมอกับซานโตส 0–0
ในเดือนมกราคม ค.ศ. 2023 โรเบิร์ต เรนานเซ็นสัญญาย้ายไปเซนิตเซนต์ปีเตอส์เบิร์กในรัสเซียนพรีเมียร์ลีกด้วยสัญญา 5 ปี
== อ้างอิง ==
กองหลังฟุตบอล
นักฟุตบอลชาวบราซิล
ผู้เล่นสโมสรฟุตบอลเซนิตเซนต์ปีเตอส์เบิร์ก
ค่าเอฟ

ค่าเอฟ (f-number หรือ f-stop) คือค่าที่คำนวณจากการหารความยาวโฟกัสของเลนส์ด้วยขนาดรูรับแสงยังผล ใช้เป็นดัชนีเพื่อระบุความสว่างของเลนส์ โดยทั่วไปแล้วสามารถถือได้ว่ายิ่งค่าเอฟน้อย เลนส์ก็จะยิ่งสว่าง (= แสงผ่านเลนส์ได้มากขึ้น) และความเร็วชัตเตอร์ก็จะยิ่งเร็วขึ้น
f ของค่าเอฟมาจากคำว่า focus โดยทั่วไปอาจเขียนแสดงเป็น f/N (มักใช้เอฟเล็กหางงอ) โดยที่ N ในที่นี้คือค่าเอฟ เช่น f/1.4, f/2, f/2.8 เป็นต้น
== รูรับแสงยังผลและความสว่าง ==
ขนาดรูรับแสงยังผลคือเส้นผ่านศูนย์กลางที่กลุ่มรังสีคู่ขนานฉายจากแหล่งกำเนิดแสงแบบจุดเข้าสู่เลนส์ โดยถือว่าแหล่งกำเนิดแสงแบบจุดนั้นอยู่ที่ระยะอนันต์บนแกนเชิงแสงของเลนส์ ความสัมพันธ์ระหว่างขนาดรูรับแสงยังผลกับค่าเอฟคือ
N=\frac{f}{\Phi}
โดย
N: ค่าเอฟ
{f}: ความยาวโฟกัส
{\Phi}: ขนาดรูรับแสงยังผล
รูรับแสงใหญ่ขึ้นหมายถึงสามารถรวบรวมแสงได้มากขึ้น รูรับแสงยังผลจะเป็น 1/\sqrt{2} เมื่อพื้นที่สำหรับรวบรวมแสงลดลงครึ่งหนึ่ง ดังนั้น ถ้าค่าเอฟเป็น \sqrt{2} เท่า ความสว่างจะลงครึ่งหนึ่ง
== ความหมายในการหารความยาวโฟกัส ==
ความสว่างของภาพจริงถูกกำหนดตาม ค่าเอฟ
เมื่อนำค่านี้ไปคูณด้วยเวลาเปิดรับแสงจะได้ค่าปริมาณแสง
ขนาดของภาพจริงจะแปรผันตามความยาวโฟกัส
พื้นที่ภาพที่เกิดจากเลนส์จะขยายตามสัดส่วนกำลังสองของความยาวโฟกัส ในทางกลับกัน ปริมาณแสงที่ตกกระทบบนเลนส์จะเป็นสัดส่วนกับพื้นที่ยังผลของเลนส์ พื้นที่ยังผลของเลนส์แปรตามกำลังสองของเส้นผ่านศูนย์กลางยังผล ดังนั้น ปริมาณแสง (ความสว่าง) ต่อพื้นที่ภาพจึงแปรผกผันกับกำลังสองของความยาวโฟกัส และแปรผันกับกำลังสองของเส้นผ่านศูนย์กลางยังผล นั่นคือ แปรตามกำลังสองของ (เส้นผ่านศูนย์กลางยังผล/ความยาวโฟกัส) ≡ 1/กำลังสองของเลขเอฟ
== ค่าที ==
แม้ว่าค่าเอฟจะใช้กันอย่างแพร่หลายเป็นตัวบ่งชี้ความสว่างของเลนส์ แต่ก็ไม่สามารถพูดถึงการประมาณการเปิดรับแสงอย่างถูกต้องโดยใช้เพียงค่าเอฟเนื่องจากปัจจัยต่าง ๆ เช่น ความส่งผ่านของเลนส์
เมื่อความส่งผ่านของเลนส์กลายเป็นปัญหา ในกรณีของการสะท้อนแสงของพื้นผิวในสมัยที่ยังไม่มีเทคโนโลยีการเคลือบผิว เช่น หากการส่งผ่านของพื้นผิวหนึ่งเท่ากับ 95% เลนส์ที่ประกอบด้วย 6 ชิ้นใน 4 กลุ่มจะมี 4 กลุ่ม = 8 พื้นผิวถึงประมาณ 66% (0.95 ยกกำลัง 8 คือ 0.6634...) ของปริมาณแสงเท่านั้นที่ส่งผ่าน นี่เป็นปัญหาสำหรับระบบเชิงแสงที่พบได้ เช่นในระบบที่มีแผ่นกรองแสง เช่น เลนส์ STF ดัชนีที่ระบุความสว่างจริงที่คำนึงถึงการส่งผ่านของระบบเชิงแสงเรียกว่า ค่าที (t-stop) โดยความสัมพันธ์ระหว่างค่า t กับค่า f คือ
t = \frac{f}{\sqrt{\mathcal{T}}}
โดยในที่นี้ \mathcal{T} คือค่าความส่งผ่าน
เลนส์ถ่ายภาพยนตร์ระดับสูงบางรุ่นจะแสดงค่าทีบนแผ่นช่องรับแสง
อย่างไรก็ดี ด้วยความก้าวหน้าในเทคโนโลยีการเคลือบผิว การสะท้อนที่ผิวจึงลดลง และมาตรวัดค่าแสง TTL ซึ่งวัดปริมาณแสงหลังจากที่ผ่านเลนส์ไปแล้วก็กลายเป็นเรื่องธรรมดา ดังนั้นโดยทั่วไปแล้วความแตกต่างระหว่างค่าเอฟและค่าทีจึงอาจถือว่าไม่ใช่ปัญหา
== ตารางค่าเอฟมาตรฐาน ==
ค่าเอฟที่พบได้บ่อยมักแสดงเป็นขั้น ๆ ดังที่จะแสดงในตารางต่อไปนี้ โดยเทียบกับค่า A_v (aperture value) ของ APEX โดยที่
A_v = 2\log_2 N (หรือ N = \sqrt{2^{A_v}})
=== ขั้นละ 1 ===
=== ขั้นละ 1/2 ===
=== ขั้นละ 1/3 ===
=== ขั้นละ 1/4 ===
==== 0≤Av≤5 ====
==== 5≤Av≤10 ====
จำนวนไร้มิติ
ทัศนศาสตร์เชิงเรขาคณิต
โคซากะ

โคซากะ  เป็นเมืองในจังหวัดอากิตะ ประเทศญี่ปุ่น มีจำนวนประชากร ณ วันที่ 1 พฤษภาคม ค.ศ. 2023 ประมาณ 4,501 คน มีความหนาแน่นของประชากร 22.3 คนต่อตารางกิโลเมตร โคซากะได้รับเลือกให้เป็นหนึ่งในหมู่บ้านที่สวยที่สุดในญี่ปุ่น
== ภูมิศาสตร์ ==
โคซากะตั้งอยู่ทางตอนเหนือของแอ่งคาซูโนะในเทือกเขาโออุ ทางตะวันออกเฉียงเหนือของจังหวัดอากิตะ ทิศเหนือติดกับจังหวัดอาโอโมริ และทิศตะวันออกเฉียงเหนือติดกับทะเลสาบโทวาดะ พื้นที่ส่วนใหญ่ของเมืองอยู่ในเขตอุทยานแห่งชาติโทวาดะ-ฮาจิมันไต พื้นที่ส่วนใหญ่ของเมืองปกคลุมด้วยป่า ด้วยความที่ตั้งอยู่ห่างจากทะเล ลึกเข้าไปทางตอนในของแผ่นดิน ทำให้เมืองนี้ขึ้นชื่อว่ามีหิมะตกหนักในฤดูหนาว
=== เทศบาลข้างเคียง ===
จังหวัดอากิตะ
* นครคาซูโนะ
* นครโอดาเตะ
จังหวัดอาโอโมริ
* นครฮิรากาวะ
* นครโทวาดะ
=== ภูมิอากาศ ===
โคซากะมีภูมิอากาศแบบชื้นภาคพื้นทวีป โดยมีฤดูร้อนที่มีระยะเวลาสั้นและเย็นสบาย และฤดูหนาวที่หนาวเย็นยาวนานร่วมกับมีหิมะตกหนัก (การแบ่งเขตภูมิอากาศแบบเคิพเพิน Dfa) อุณหภูมิเฉลี่ยทั้งปีในโคซากะอยู่ที่ 8.4&nbsp;°C ปริมาณน้ำฝนเฉลี่ยทั้งปีอยู่ที่ 1,466&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 22.2&nbsp;°C และต่ำสุดในเดือนมกราคมที่ประมาณ -4.3&nbsp;°C
== ประชากร ==
ตามข้อมูลการสำรวจสำมะโนประชากรของญี่ปุ่น จำนวนประชากรของโคซากะลดลงมากกว่าสองในสามตั้งแต่ ค.ศ. 1960
== ประวัติ ==

หลังจากเริ่มต้นยุคเมจิ พื้นที่ที่เป็นโคซากะในปัจจุบัน เดิมเป็นส่วนหนึ่งของแคว้นริกูจูเป็นช่วงเวลาสั้น ๆ ก่อนที่จะโอนไปขึ้นกับจังหวัดอากิตะใน ค.ศ. 1871 ต่อมาเมื่อ ค.ศ. 1878 พื้นที่แห่งนี้ถูกจัดให้อยู่ภายใต้การปกครองของอำเภอคาซูโนะ จังหวัดอากิตะ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ก็ได้มีการจัดตั้งหมู่บ้านโคซากะขึ้น และได้รับการยกฐานะเป็นเมืองเมื่อวันที่ 12 พฤษภาคม ค.ศ. 1914
== เศรษฐกิจ ==

เมืองนี้เจริญรุ่งเรืองอย่างมากในฐานะศูนย์กลางการทำเหมืองทอง เงิน ทองแดง และสังกะสีในยุคเมจิ และมีการสร้างอาคารสมัยใหม่หลายแห่ง เช่น สำนักงานเหมืองแร่โคซากะ เมื่อหมดยุคสงครามโลกครั้งที่สอง ทรัพยากรแร่หมดลง ทำให้เศรษฐกิจเมืองถดถอยลง ในช่วงไม่กี่ปีที่ผ่านมา ทางเมืองได้หาวิธีฟื้นฟูเศรษฐกิจของเมืองโดยใช้สถาปัตยกรรมในยุคเมจิและทรัพยากรของทะเลสาบโทวาดะเป็นจุดดึงดูดในการท่องเที่ยว นอกจากนี้ ทางบริษัทโดวะโฮลดิงส์ ซึ่งเป็นเจ้าของเหมืองโคซากะ ยังคงดำเนินกิจการต่อในอุตสาหกรรมรีไซเคิลโลหะ นอกจากนี้ยังมีในด้านของอุตสาหกรรมเบา โดยเมืองโคซากะเป็นที่ตั้งของบริษัทโทวาดะออดิโอ ซึ่งเป็นผู้ผลิตชุดวิทยุคลื่นสั้น เครื่องรับสัญญาณโทรทัศน์ และอะแดปเตอร์ AC ในกลุ่มบริษัทโซนี่
== การขนส่ง ==
=== รถไฟ ===
ในอดีตมีทางรถไฟสายโรงถลุงแร่โคซากะให้บริการขนส่งผู้โดยสารจนถึง ค.ศ. 1994 แต่ในปัจจุบันไม่มีเส้นทางรถไฟโดยสารใด ๆ ให้บริการ
=== ทางหลวง ===
== อ้างอิง ==
== แหล่งข้อมูลอื่น ==
โรงเรียนสอนภาษาอากิตะอินากะ 
เมืองในจังหวัดอากิตะ
อิบน์ ค็อลลิกาน

อะห์มัด อิบน์ มุฮัมมัด อิบน์ อิบรอฮีม อิบน์ อะบูบักร์ อิบน์ ค็อลลิกาน (أحمد بن محمد بن إبراهيم بن أبي بكر ابن خلكان; 22 กันยายน ค.ศ. 1211 – 30 ตุลาคม ค.ศ. 1282) รู้จักกันในชื่อ อิบน์ ค็อลลิกาน เป็นนักประวัติศาสตร์อิสลามที่มีชื่อเสียง ซึ่งเป็นผู้รวบรวมสารานุกรมชีวประวัติของนักวิชาการมุสลิม และบุคคลสำคัญในประวัติศาสตร์มุสลิมไว้ใน วะฟะยาตุลอะอ์ยานวะอันบาอ์อับนาอัซซะมาน จากความสำเร็จนี้ ทำให้เขาได้รับการยกย่องว่าเป็นนักเขียนชีวประวัติที่มีชื่อเสียงที่สุดในประวัติศาสตร์อิสลาม
==ประวัติ==
อิบน์ ค็อลลิกานเกิดที่อัรบีลในวันที่ 22 กันยายน ค.ศ. 1211 (11 เราะบีอุษษานี ฮ.ศ. 608) จากครอบครัวที่น่านับถือ ซึ่งอ้างว่าสืบเชื้อสายจากแบร์แมคียอน ตระกูลในกลุ่มชนอิหร่านที่มีต้นกำเนิดในภูมิภาคแบลค์ ส่วนข้อมูลอื่นระบุเขาเป็นชาวเคิร์ด
การศึกษาขั้นต้นนำพาเขามาจากอัรบีล ไปยังอะเลปโป และไปยังดามัสกัส ก่อนที่เขาให้ความสนใจต่อนิติศาสตร์ที่โมซุล และค่อยตั้งถิ่นฐานที่ไคโร เขามีชื่อเสียงในฐานะนักกฎหมาย นักเทววิทยา และนักไวยากรณ์ นักเขียนชีวประวัติในยุคแรก ๆ อธิบายว่า เขาเป็น "ชายผู้เคร่งศาสนา มีคุณธรรม และเรียนรู้ มีอัธยาศัยดี พูดจาจริงจังและให้คำแนะนำ ภายนอกของเขาเป็นที่น่าพอใจ หน้าตาหล่อเหลา และกิริยามารยาทน่าชวนมอง"
เขาแต่งงานใน ค.ศ. 1252 และเป็นผู้ช่วยหัวหน้าผู้พิพากษาในอียิปต์จนกระทั่งเขารับตำแหน่งหัวหน้าผู้พิพากษาที่ดามัสกัสใน ค.ศ. 1261 เขาสูญเสียตำแหน่งใน ค.ศ. 1271 และกลับไปที่อียิปต์ จนกระทั่งได้รับแต่งตั้งเป็นผู้พิพากษาที่ดามัสกัสใน ค.ศ. 1278 เขาเกษียณใน ค.ศ. 1281 และเสียชีวิตที่ดามัสกัสในวันที่ 30 ตุลาคม ค.ศ. 1282 (26 เราะญับ ฮ.ศ. 681)
==หมายเหตุ==
==อ้างอิง==
==บรรณานุกรม==
นักไวยากรณ์ภาษาอาหรับ
นักวิชาการฮะดีษ
นักประวัติศาสตร์ในยุคทองของอิสลาม
บุคคลจากดามัสกัส
บุคคลจากอัรบีล
ชาฟิอี
แมดเม็กซ์ 3 โดมบันลือโลก

แมดเม็กซ์ 3 โดมบันลือโลก (Mad Max Beyond Thunderdome) เป็นภาพยนตร์ออสเตรเลียประเภทหลังพยากรณ์ ดิสโทเปีย และโลดโผน กำกับโดยจอร์จ มิลเนอร์และจอร์จ โอกิลวี เขียนบทโดยมิลเลอร์และเทอร์รี เฮย์ส นำแสดงโดยเมล กิบสัน และทีนา เทอร์เนอร์ มีเรื่องราวเกี่ยวกับนักรบพเนจรผู้มีความสันโดดที่ถูกเนรเทศมายังทะเลทรายแห่งหนึ่ง โดยเขาได้เผชิญหน้ากับเด็กลัทธิคาร์โกคนหนึ่ง มีเนื่อเรื่องสำคัญเกี่ยวกับการตกของโบอิง 747 และการเสียชีวิตของกัปตันเครื่องบิน
ภาคนี้เป็นภาคต่อของ แมดแม็กซ์ ในปี ค.ศ. 1979 และ แมดเม็กซ์ 2 ในปี 1981 ถือเป็นภาคที่สามของภาพยนตร์ชุด แมดเม็กซ์ และเป็นภาคสุดท้ายที่แสดงโดยเมล กิบสันซึ่งรับบทเป็นแมกซ์ ร็อกอะแทนสกี
==อ้างอิง==
ภาพยนตร์ที่ออกฉายในปี พ.ศ. 2528
ภาพยนตร์โดยวอร์เนอร์บราเธอร์ส
ภาพยนตร์ออสเตรเลีย
ภาพยนตร์ที่มีฉากในประเทศออสเตรเลีย
ภาพยนตร์แนวดิสโทเปีย